CELEX: 62013FN0079
Language: da
Date: 2013-11-12 00:00:00
Title: Sag F-79/13: Sag anlagt den 12. november 2013 — ZZ mod EONN

1.2.2014   
            
            
               DA
            
            
               Den Europæiske Unions Tidende
            
            
               C 31/22
            
         Sag anlagt den 12. november 2013 — ZZ mod EONN
   (Sag F-79/13)
   2014/C 31/38
   Processprog: engelsk
   
      Parter
   
   
      Sagsøger: ZZ (ved advokaterne L. Levi og M. Vandenbussche)
   
      Sagsøgt: Det Europæiske Overvågningscenter for Narkotika og Narkotikamisbrug (EONN)
   
      Søgsmålets genstand og beskrivelse af tvisten
   
   Påstand om annullation af afgørelsen om afslag på sagsøgerens anmodning om at få anerkendt, at der forelå psykisk chikane fra den overordnedes side, og af afgørelsen om ikke at forlænge sagsøgerens kontrakt, og som følge deraf påstand om, at der gennemføres en ny upartisk undersøgelse samt ydes skadeserstatning for økonomisk og ikke-økonomisk skade
   
      Sagsøgerens påstande
   
   
               —
            
            
               Direktørens afgørelse af 11. september 2012 om afslag på sagsøgerens anmodning annulleres.
            
         
               —
            
            
               Afgørelsen om ikke at forlænge sagsøgerens kontrakt, som er dateret den 14. september 2012, annulleres.
            
         
               —
            
            
               Den afgørelse, der blev truffet af formanden for bestyrelsen den 13. maj 2013, og direktørens afgørelse af 25. juni 2013 om afslag på sagsøgerens klage annulleres.
            
         
               —
            
            
               Som følge heraf gennemføres en ny lovlig, objektiv og upartisk undersøgelse.
            
         
               —
            
            
               Der tilkendes erstatning for den af sagsøgeren lidte økonomiske skade, som vurderes til at udgøre 430 202 EUR.
            
         
               —
            
            
               Der tilkendes erstatning for den af sagsøgeren lidte ikke-økonomiske skade, der vurderes til at udgøre 120 000 EUR.
            
         
               —
            
            
               Det Europæiske Overvågningscenter for Narkotika og Narkotikamisbrug tilpligtes at betale sagens omkostninger.